Odense Adresse-Contoirs Efterretninger, 1807-03-20
Ligeledes vedblive Privatberetninger endnu bestandig at meddele Details om Slaget ved Eylan den 7 og 8 Febr. Saaledes siger blandt andet den Kønigsbergske Tiden. de. Den Russisk Preussiske Armee har i disse to blodige Dage ikke vundet andet end Seirens Ære. Den høire Fløi af den franske Armee var om Aftenen efter Slaget i den skrækkeligste Uorden og Flugt indtil 5 Mile fra Valpladsen. Den venstre holdt sig noget bedre og da den saae, at den ikke strax forfulgtes af de udmattede Russiske Tropper beholdt den sin Stilling, gav derved de øvrige Tid til at samle sig, og næste Dag efter fransk Viis at føl sig for, om den Russiske Armee var borte eller vilde bort Fjendens Tab er efter Fangernes Udsigende meget stort. Hele Kolonner straktes til Jorden; ved Eylau kom en Kolonne for et skjult Batterie af 60 Kanoner og blev aldeles tilintetgjort, da den vilde svinge ud af Huulvejen. Femten Ørne ere tagne og man haaber endnu at finde flere Sejerstegn, da Kosakkerne ikke kjende Fahnernes Værd og ikke lægge nogen Magt derpaa. Saaledes solgte en Russisk Kavallerist en Darmstadtsk Fahne for 8 Groschen til en Pialtekræmmer. Et fransk Jnfanterieregiment vilde gjøre et Bajonetangreb paa et Russisk, da disse saae det gave de sig til at skoggerlee og toge Gevæhr i Arm. Dette forbluffede saaledes Fjenden, at han vendte om, og blev under Skrig og Hurra forfulgt og næsten ødelagt af Russerne. Fienden, som skal have tabt 30000 Mk. og 8000 Heste, trækker sig tilbage og Overløbere, der ankomme i Hobe at 30 til 40 Md. berette, at den franske Armee lider Mangel paa det Nødvendigste og er ilde stemt over det tabte Slag. J Eylau vare 60 Mennesker døde af Hunger og 10000 Mennesker samt 12000 Heste laae endnu den 2 Marts ubegravede paa Valpladsen. Den Russiske Armee stod atter den 4de Marts paa den høire Bred af Passarge; Gen. Benningsens Hovedqvarteer var i Heilsberg og Gen. Lestorgs i Peterswalde. Til Kønigsberg er til Brug for de fuldproppede Hospitaler, ankommen 71 Pd. Lindskab, som Dronningen og hendes Hofdamer selv have plukket o. s. v. Desuden haves ogsaa Privatbreve, fra Pillau, hvori siges: at begge Armeer fra den 26 f.M. til 8de d. næsten daglig have afvexlet i Besiddelsen af Braunsborg, hvilken Post er af yderste Vigtighed, da den dækker Franzosernes Flanke. Virkelig ere de diplomatiske Personer anmodede om at begive sig fra Warschau til Berlin, hvorhen man ogsaa venter Keiseren, uagtet det ogsaa lader som man laver sig til at modtage ham i Paris og Dresden. Medens man paa den ene Side svæver mellem Haab og Frygt, udbryder en nye, skjønt længe forudseet Krigs lue mellem Engelland og Porten. Storherren skal nemlig, efter Viener Beretninger, have forkyndet Storbrittanien Krig, efterat den Engelske Admiral Louis havde truet af, at ville med sin hele Flaade bombardere Konstantinopel, dersom Porten ikke fornyede sit Forbund med Engelland og Rusland og bortfjernede en vis udenlandsk Minister. Der blev tillige strax udstædt Arrestordre mod den Brittiske Gesandt Hr. Arbuthnot og alle andre Engellænder; men Gesandten havde allerede i Forvejen med sine Landsmænd begivet sig ombord paa en Engelsk Fregat der i det afgjørende Øjeblik kappede Anker og undkom lykkelig gjennem Dardanellerne ved at saltere med 17 Skud, hvilke man besvarede uden Mistanke om at Gesandten var ombord. Strax her. paa har Porten ladet den gamle 83 Aars Olding, Fyrst Ypsilanti, halshugge og sat en Priis paa den yngre FyrYpstlantis Hoved, samt udnævnt Fyrst Suzzo til hans Efterfølger, som Hospodar i Moldau og Wallachiet.